תקנות השימוש בהיפנוזה (לימודי היפנוט מוכרים והוראתם, ופרטי הבחינה וסדריה)

{{ח:התחלה}}
{{ח:כותרת|תקנות השימוש בהיפנוזה (לימודי היפנוט מוכרים והוראתם, ופרטי הבחינה וסדריה), התשנ״א–1991}}

{{ח:פתיח-התחלה}}
{{ח:תיבה|ק״ת תשנ״א, 397|תקנות השימוש בהיפנוזה (לימודי היפנוט מוכרים והוראתם, ופרטי הבחינה וסדריה)|https://olaw.org.il/takanot/takanot-5320.pdf}}; {{ח:תיבה|תשס״א, 800|תיקון|https://olaw.org.il/takanot/takanot-6105.pdf}}; {{ח:תיבה|תשע״ז, 633|תיקון|https://olaw.org.il/takanot/takanot-7770.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק השימוש בהיפנוזה#סעיף 28|סעיף 28(1) ו־(2)}} {{ח:חיצוני|חוק השימוש בהיפנוזה|לחוק השימוש בהיפנוזה, התשמ״ד–1984}} (להלן – החוק), ולאחר התייעצות עם הועדה המייעצת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״א}}
{{ח:ת}} בתקנות אלה –
{{ח:ת|סוג=הגדרה}} ”המנהל“ – המנהל הכללי של משרד הבריאות;
{{ח:ת|סוג=הגדרה}} ”לימודים“ – לימודי היפנוט מוכרים לענין {{ח:חיצוני|חוק השימוש בהיפנוזה#סעיף 11|סעיף 11(3) לחוק}}, לשם אבחון או טיפול רפואי או פסיכולוגי, המתקיימים באחד מאלה:
{{ח:תתת|(1)}} מוסד מוכר כמשמעותו {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}} (להלן – מוסד מוכר);
{{ח:תתת|(2)}} מכון ללימודי היפנוט שהכיר בו המנהל לאחר התייעצות עם הועדה המייעצת ובתנאים שקבע (להלן – מכון מוכר);
{{ח:תתת|(3)}} מוסד או מכון בחוץ לארץ שהמנהל הכיר בהם לאחר התייעצות עם הועדה המייעצת ובלבד שהיקף הלימודים ותכנם תואמים את דרישות תקנות אלה (להלן – לימודי חו״ל);
{{ח:ת|סוג=הגדרה}} ”מקצוע בסיסי“ – עיסוק כדין כרופא, רופא שיניים או כפסיכולוג מומחה, כהגדרתם {{ח:חיצוני|חוק השימוש בהיפנוזה#סעיף 1|בסעיף 1 לחוק}}.

{{ח:סעיף|2|היקף לימודי היפנוט מוכרים|תיקון: תשס״א}}
{{ח:תת|(א)}} היקף הלימודים יהיה –
{{ח:תתת|(1)}} במוסד מוכר – מספר שעות לימודים, לפי קביעת המוסד המוכר;
{{ח:תתת|(2)}} במכון מוכר – כל אלה:
{{ח:תתתת|(א)}} לימודי היפנוט עיוניים – 35 שעות לימוד לפחות;
{{ח:תתתת|(ב)}} הדרכה אינדיבידואלית או קבוצתית בהיפנוט – 20 שעות שיינתנו במשך תקופה של 3 חדשים לפחות, ורק לאחר סיום הלימודים העיוניים;
{{ח:תתתת|(ג)}} הדגמה מעשית.
{{ח:תת|(ב)}} היה תלמיד היפנוט רופא או רופא שיניים, ייווספו להיקף הלימודים שלו המפורט בתקנת משנה (א), לימודים בנושאים פסיכולוגיים – 25 שעות לימוד לפחות כמפורט {{ח:פנימי|סעיף 3|בתקנה 3(ב)}}.

{{ח:סעיף|3|נושאי הלימודים של היפנוט|תיקון: תשס״א}}
{{ח:תת|(א)}} הלימודים יכללו:
{{ח:תתת|(1)}} היסטוריה של ההיפנוט;
{{ח:תתת|(2)}} מושגים תיאורטיים בסיסיים הקשורים בהיפנוט;
{{ח:תתת|(3)}} הכנת מטופל להיפנוט;
{{ח:תתת|(4)}} טכניקות של היפנוט;
{{ח:תתת|(5)}} יחסי מטפל ומטופל בהיפנוט;
{{ח:תתת|(6)}} תופעות הקשורות בתהליך ההיפנוט;
{{ח:תתת|(7)}} הוראות והוראות־נגד למניעת סכנות אפשריות;
{{ח:תתת|(8)}} דרכי יישום ושימושים שונים בהיפנוט;
{{ח:תתת|(9)}} חוק ואתיקה הנוגעים לעוסק בהיפנוט;
{{ח:תתת|(10)}} בקיאות בספרות מקצועית.
{{ח:תת|(ב)}} הלימודים של תלמיד היפנוט שהוא רופא או רופא שיניים, יכללו, נוסף על האמור בתקנת משנה (א), גם את אלה:
{{ח:תתת|(1)}} עקרונות בריאיון קליני;
{{ח:תתת|(2)}} עקרונות בפסיכופתולוגיה, התנהגות נורמלית ואב־נורמלית;
{{ח:תתת|(3)}} שלבי ההתפתחות הפסיכולוגיים של האדם, לפי קבוצות גיל;
{{ח:תתת|(4)}} מבוא ללמידה ומוטיבציה;
{{ח:תתת|(5)}} התניות: התניה קלסית והתניה אופרנטית;
{{ח:תתת|(6)}} פסיכולוגיה של הכאב;
{{ח:תתת|(7)}} התמודדות עם מצבי חרדה, לחץ ושחיקה.

{{ח:סעיף|4|כשירות המורים}}
{{ח:ת}} בהוראת ההיפנוט יעסקו –
{{ח:תת|(1)}} במוסד מוכר – מרצים שמינה המוסד לענין זה;
{{ח:תת|(2)}} במכון מוכר – מורשה להיפנוט, שבהרשאה להיפנוט שלו צויינה לפי {{ח:חיצוני|חוק השימוש בהיפנוזה#סעיף 12|סעיף 12(ג) לחוק}} המטרה הנקובה {{ח:חיצוני|חוק השימוש בהיפנוזה#סעיף 3|בסעיף 3(א)(4) לחוק}}, במלים אלה: ”הוראה מדעית בתחום ההיפנוזה“.

{{ח:סעיף|5|אחראי על הוראה במכון מוכר}}
{{ח:ת}} מכון מוכר ימנה אחראי להוראה (להלן – האחראי) לכל תקופת הלימודים.

{{ח:סעיף|6|אישור תלמיד}}
{{ח:תת|(א)}} לשם אישור תלמיד היפנוט בידי המנהל, כאמור {{ח:חיצוני|חוק השימוש בהיפנוזה#סעיף 4|בסעיף 4(א) לחוק}}, יעביר האחראי למנהל 45 ימים לפני תחילת הלימודים, את רשימת המועמדים ללימודים במכון (להלן – הרשימה) בציון מספר רשיונם המקצועי, לפי הענין, ואם הם עדיין תלמידים או מתמחים כאמור {{ח:חיצוני|חוק השימוש בהיפנוזה#סעיף 4|בסעיף 4(ב) לחוק}}, את שם המוסד המוכר שבו הם לומדים או מתמחים, לפי הענין.
{{ח:תת|(ב)}} לא הודיע המנהל לאחראי על פסילת מועמד ברשימה עד 15 ימים לפני תחילת הלימודים, יראו את הרשימה כאילו אושר כל מועמד הרשום בה בידי המנהל, ואולם רשאי המנהל בכל עת שהלימודים מתקיימים, לבטל אישורו של תלמיד היפנוט אם ראה כי אין התלמיד ממלא אחר דרישות {{ח:חיצוני|חוק השימוש בהיפנוזה|החוק}}.
{{ח:תת|(ג)}} ביטול אישור כאמור בתקנת משנה (ב) יהיה בכתב ויפרט את נימוקי הביטול; המנהל לא יבטל אישור אלא לאחר שניתנה לתלמיד ההיפנוט הזדמנות נאותה להשמיע טענותיו.

{{ח:סעיף|7|בחינות כאמור {{ח:חיצוני|חוק השימוש בהיפנוזה#סעיף 11|בסעיף 11(3) לחוק}}|תיקון: תשע״ז}}
{{ח:ת}} מי שסיים לימודים, יירשם לבחינה אצל הרשם וימציא לרשם אישור מאת המוסד המוכר או המכון המוכר, לפי הענין, על נושא הלימודים שסיים, או על לימודי חו״ל שסיים, בין באישור נפרד ובין בגוף התעודה וכן ימציא לרשם אישור על תשלום האגרה שלפי {{ח:פנימי|סעיף 14ב|תקנה 14ב(א)}}.

{{ח:סעיף|8|ועדת בוחנים|תיקון: תשס״א}}
{{ח:תת|(א)}} את הבחינה תקיים ועדת בוחנים בת שלושה חברים מורשים להיפנוט, שאחד מהם הוא בעל הרשאה להוראת היפנוט והוא יהיה היושב־ראש, ולפחות לאחד מהם רשיון במקצוע שבו יש או עתיד להיות לנבחן רשיון.
{{ח:תת|(ב)}} ועדות כאמור בתקנת משנה (א) ימנה המנהל לאחר התייעצות עם הועדה המייעצת.

{{ח:סעיף|9|}}
{{ח:ת}} הבחינות ייערכו פעמיים בשנה לפחות, במועדים ובמקומות שקבעה כל ועדת בוחנים בתיאום עם הרשם, והודעה על כך ישלח הרשם לכל מועמד לבחינה.

{{ח:סעיף|10|נושאי הבחינה}}
{{ח:ת}} הבחינה תכלול –
{{ח:תת|(1)}} הצגת מקרה בכתב שיגיש הנבחן לפחות 30 ימים לפני מועד הבחינה שנקבע לפי {{ח:פנימי|סעיף 9|תקנה 9}};
{{ח:תת|(2)}} בחינה בעל־פה הקשורה לנושא שהוצג בכתב וכן שאלות בנושאי היפנוט.

{{ח:סעיף|11|עמידה בבחינה}}
{{ח:תת|(א)}} עמידה בבחינה תיקבע ברוב דעות חברי ועדת הבוחנים.
{{ח:תת|(ב)}} ועדת הבוחנים תפרט בהחלטתה אם הנבחן עמד בבחינה או נכשל בה ולא תציין ציון.
{{ח:תת|(ג)}} יושב ראש הועדה יודיע לרשם ולנבחן, בכתב, את תוצאות הבחינה תוך 7 ימים לאחר הבחינה.
{{ח:תת|(ד)}} נבחן שלא עמד בבחינה זכאי לשוב ולהיבחן במועד שתקבע ועדת הבוחנים, אך לא לפני תום 6 חדשים ממועד הבחינה בה נכשל.
{{ח:תת|(ה)}} נבחן שלא עמד בבחינה החוזרת, תמליץ ועדת הבוחנים בפני המנהל על
{{ח:תתת|(1)}} אחת מאלה:
{{ח:תתתת|(א)}} מתן אפשרות לבחינה אחת נוספת וסופית;
{{ח:תתתת|(ב)}} חזרה על הלימודים, כולם או חלקם, ובחינה אחת סופית בסיומם;
{{ח:תתת|(2)}} החלטת המנהל לפי תקנה זו תהיה סופית.

{{ח:סעיף|12|ערר}}
{{ח:תת|(א)}} נבחן הרואה עצמו נפגע מהחלטה של ועדת הבוחנים לפי {{ח:פנימי|סעיף 11|תקנה 11}} רשאי לערור עליה, בפני המנהל, בכתב, תוך 30 ימים מתאריך ההודעה.
{{ח:תת|(ב)}} החלטת המנהל בערר תהא סופית.

{{ח:סעיף|13|הגשת בקשה להרשאה בהיפנוט|תיקון: תשע״ז}}
{{ח:ת}} מי שקיבל אישור בכתב כאמור {{ח:פנימי|סעיף 11|בתקנה 11(ג)}} כי עמד בבחינה, והתקיימו בו שאר התנאים הנקובים {{ח:חיצוני|חוק השימוש בהיפנוזה#סעיף 11|בסעיף 11 לחוק}}, רשאי להגיש בקשה להרשאה לעסוק בהיפנוט למטרת אבחון או טיפול רפואי או למטרת אבחון או טיפול פסיכולוגי, לפי הענין ויצרף לבקשתו אישור על תשלום האגרה שלפי {{ח:פנימי|סעיף 14ב|תקנה 14ב(ב)}}.

{{ח:סעיף|14|הרשאת תלמיד להוראה מדעית בתחום ההיפנוזה|תיקון: תשס״א}}
{{ח:ת}} המנהל רשאי לאשר כתלמיד להוראה מדעית בהיפנוזה מי שנתקיימו בו כל אלה:
{{ח:תת|(1)}} הוא רשום בפנקס המורשים להיפנוט במשך שלוש שנים לפחות, ועסק בתקופה האמורה בהיפנוזה בפועל ובהיקף של ממש;
{{ח:תת|(2)}} הגיש למנהל בקשה לאישורו כתלמיד הוראה מדעית בתחום ההיפנוזה וצירף המלצות להתאמתו להוראה כאמור, משני בעלי הרשאה להוראה מדעית בתחום ההיפנוזה שאחד מהם לפחות מורשה במקצוע הבסיסי של המבקש.

{{ח:סעיף|14א|הרשאה להוראה מדעית בתחום ההיפנוזה|תיקון: תשס״א}}
{{ח:ת}} המנהל רשאי לתת הרשאה להוראה מדעית בתחום ההיפנוזה למי שנתקיימו בו כל אלה:
{{ח:תת|(1)}} קיבל אישור לפי {{ח:פנימי|סעיף 14|תקנה 14}};
{{ח:תת|(2)}} השתתף בהוראת לימודי היפנוט מוכרים במוסד מוכר או במכון מוכר, ומילא אחר כל אלה:
{{ח:תתת|(א)}} השתתף כתלמיד להוראה מדעית בתחום ההיפנוזה בארבעה קורסים מוכרים בהיפנוזה במשך תקופה של שנתיים לפחות ושאינה עולה על חמש שנים;
{{ח:תתת|(ב)}} במהלך הקורסים האמורים לימד לימודי היפנוט עיוניים, בהיקף של 35 שעות והדריך הדרכה אינדיבידואלית או קבוצתית בהיפנוט במשך 20 שעות לפחות, הכל בנוכחות ובפיקוח של מורשה להיפנוט למטרת הוראה מדעית בתחום ההיפנוזה, המלמד היפנוזה בקורס כאמור. (בתקנה זו – מדריך);
{{ח:תתת|(ג)}} קיבל הדרכה של 20 שעות לפחות בהוראת היפנוזה כאמור בפסקת משנה (ב), משני מדריכים;
{{ח:תתת|(ד)}} הגיש למנהל חוות דעת של שני מדריכים על התאמתו לקבל הרשאה להוראה מדעית בתחום ההיפנוזה;
{{ח:תתת|(ה)}} עסק בהיפנוזה בפועל ובהיקף של ממש במשך כל תקופת היותו תלמיד הוראה מדעית בתחום ההיפנוזה.

{{ח:סעיף|14ב|אגרות|תיקון: תשע״ז}}
{{ח:תת|(א)}} בעד בחינה שהמנהל הכיר בה לפי {{ח:חיצוני|חוק השימוש בהיפנוזה#סעיף 11|סעיף 11(3) לחוק}}, הנדרשת לצורך קבלת הרשאה בהיפנוט, תשולם אגרה בסכום כמפורט {{ח:חיצוני|תקנות אגרות בריאות#תוספת 2 פרט 24|בפרט 24 בתוספת השנייה לתקנות אגרות בריאות, התשמ״ט–1989}} (להלן – תקנות האגרות).
{{ח:תת|(ב)}} בעד הרשאה להיפנוט לפי {{ח:חיצוני|חוק השימוש בהיפנוזה#סעיף 11|סעיף 11 לחוק}}, תשולם אגרה כמפורט {{ח:חיצוני|תקנות אגרות בריאות#תוספת 2 פרט 24|בפרט 24 בתוספת השנייה לתקנות האגרות}}.

{{ח:סעיף|15|תחילה}}
{{ח:ת}} תחילתן של תקנות אלה 6 חדשים מיום פרסומן (להלן – יום התחילה).

{{ח:סעיף|16|הוראות מעבר}}
{{ח:תת|(א)}} מורשה להיפנוט שערב תחילתן של תקנות אלה התקיימו בו הוראות {{ח:פנימי|סעיף 14|תקנה 14(3)}} במשך שנה אחת לפחות רשאי על אף הוראות {{ח:פנימי|סעיף 14|תקנה 14}} האחרות לקבל הרשאה להיפנוט למטרת הוראה מדעית בתחום ההיפנוזה, אם תוך 6 חדשים מיום התחילה הגיש בקשה על כך למנהל והמציא אישור מאת המדריך על התאמתו להוראה.
{{ח:תת|(ב)}} מי שהוכיח שסיים ערב תחילתן של תקנות אלה לימודים במוסד מוכר או במכון שלפי תקנות אלה הוא מכון מוכר, זכאי לגשת לבחינה לפי תקנות אלה, אם סיים לימודים שווי ערך מבחינת נושאיהם לאמור {{ח:פנימי|סעיף 3|בתקנה 3}}, לפי היקף שווה ערך לאמור {{ח:פנימי|סעיף 2|בתקנה 2}}.
{{ח:תת|(ג)}} מי שערב תחילתן של תקנות אלה לומד לימודי היפנוט במוסד מוכר או במכון מוכר והתקיימו בו דרישות {{ח:חיצוני|חוק השימוש בהיפנוזה#סעיף 4|סעיף 4 לחוק}} רואים אותו כתלמיד היפנוט שאישר המנהל.

{{ח:חתימות|כ״ט בכסלו התשנ״א (16 בדצמבר 1990)}}
* '''אהוד אולמרט'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]